31 JANUARIE – Afrikanergeskiedenis
1809 – Caledonrivier kry sy naam
Luitenant-kolonel Richard Collins is deur graaf Caledon, goewerneur aan die Kaap (1807-1811), afgevaardig om die toenemende onrus in die binneland te ondersoek. Op 30 Januarie 1809 bereik hy die Oranjerivier. Daar vind hy 'n breë sterk vloeiende stroom wat in die Oranje invloei en doop dit die Caledonrivier.
1843 – Die Groote Kerk in Adderleystraat, Kaapstad, in gebruik geneem
Twee-en-vyftig jaar nadat Jan van Riebeeck die verversingstasie aan die Kaap begin het, is die eerste werklike kerkgebou van die eerste gemeente in Suid-Afrika, op 6 Januarie 1704 in Kaapstad, in gebruik geneem.
Die hoeksteen van dié kerkgebou (bekend as die Moederkerk), is op 28 Desember 1700 deur Goewerneur WA van der Stel gelê. Die kerkgebou is op 6 Januarie 1704 deur ds. Petrus Kalden ingewy. Hierdie agtkantige gebou is aan die onderste deel van die Kompanjiestuin gebou op 'n stuk grond aan die Heerengracht (later Adderleystraat) wat in Desember 1677 vir die aanlê van 'n begraafplaas aangewys is, maar hersoneer is vir die bou van 'n kerk. Die oorspronklike klok van die kerkgebou het in Mei 1725 neergestort en is in 1726 vervang deur die klok wat deur Jan de Grave in Nederland gegiet is. Dié klok, sowel as die kleiner klok wat in 1810 in Londen gemaak is, is in die nuwe kerk behou.
In 1788 het die kerkraad die bekende Kaapse beeldhouer, Anton Anreith, opdrag gegee om 'n nuwe preekstoel te maak. Op 29 November 1789 is die eerste preek vanaf dié preekstoel, wat steeds in gebruik is, deur ds. JP Serrurier gelewer.
Met verloop van tyd het die kerkgebou só vervalle geraak dat die herstel en herbou van die kerk nie moontlik was nie en die kerkraad in November 1836 geen ander keuse gehad het nie as om te besluit dat die gebou, behalwe die kerktoring en konsistoriekamer, gesloop moes word. Tydens dié proses moes die grafkelders, onder die vloer van die kerk, opgevul word.
Die huidige Groote Kerk, wat die Moederkerk vervang het, is op 31 Januarie 1843 ingewy. Die ontwerp het voorsiening gemaak vir die behoud van die historiese toring van 1704 en die preekstoel wat die werk van die Duitsgebore meestervakman, Anton Anreith, was en bygestaan is deur die timmerman, Jan Jacob Graaff. Herman Schutte was die argitek en die bouer.
1915 – Rebellie: Maritz en Kemp neem van mekaar afskeid
Maritz en Kemp neem van mekaar afskeid, aangesien Maritz besluit om nie self oor te gee nie, maar na Duitswes-Afrika terug te keer.
1922 – Die Afrikaanse Verbond Bergrafnisonderneming Beperk (AVBOB) gestig
Afrikaanse Verbond Begrafnisondememing Beperk, die bekende begrafnisonderneming en versekeringsaak, word gestig uit 'n vereniging bekend as die Afrikaanse Verbond, wat reeds in 1918 in Bloemfontein 'n voorsorgfonds vir sy lede daargestel het, en word so nie net een van die Afrikaanse pioniersake-ondernemings in die Oranje-Vrystaat nie, maar geniet spoedig erkenning dwarsdeur die land, waar AVBOB gehelp het aan die bou van Afrikanersake-individualisme.
1938 – Die Groote Schuur-hospitaal in Kaapstad (Suid-Afrika) geopen
1964 – Die Universiteit van Port Elizabeth gestig
Die Universiteit van Port Elizabeth (UPE) het op 31 Januarie 1964 tot stand gekom met die aanneming van die Parlementêre Wet 1 van 1964. Die eerste akademiese jaar het op 1 Maart 1965 begin. Dit is gebou op 830 hektaar grond wat deur die destydse Port Elizabeth Stadsraad geskenk is en was die land se eerste dubbelmedium residensiële universiteit. Die universiteit het later saamgesmelt met die PE Technikon en die Port Elizabeth-kampus van die Vista Universiteit (Vista PE) om die Nelson Mandela Metropolitaanse Universiteit (NMMU) te vorm. Hierdie unie van drie unieke instellings, wat op 1 Januarie 2005 geopen is, het ontstaan as gevolg van die regering se landwye herstrukturering van hoëronderwysinstellings.
1808 – Jacobus Nicolaas Boshoff, Vrystaatse politikus en staatsman, tweede President van die Oranje-Vrystaat († 21 April 1881)
1875 – Barend Daniel (Ben) Bouwer, generaal (†23 November 1938)
Ben Bouwer is op hierdie dag in die Kalahari tydens die Dorslandtrek gebore. Hy word onthou as die man wat na die Jameson-inval Engeland toe gestuur is om teen Jameson te getuig. Tydens die Anglo-Boereoorlog sluit hy by die "Tranvaalsche Vrywillige Ruiterij" aan en neem aan die Natalse offensief deel. Daarna vorder hy vinnig deur die range, en was dit onder genl. JC Smuts dat hy generaal geword het. Hy was 'n dapper man en is 4 keer gewond tydens die oorlog. Die skrywer PJ le Rich het in 1980 die werk "Memoires of gen. B.D. Bouwer" die lig laat sien. Hy is op 23 November 1938 in die Kaap oorlede.
1885 – Marthinus Johannes (Tinus) de Jongh, bekende skilder († 17 Julie 1942)
1922 – Bosman de Kock, stigter van koor- en toneelgroepe, verbonde aan SAUK en TRUK († 1967)
Lourens Bosman de Kock is op Potchefstroom gebore, behaal BA en HOD, Universiteit van Pretoria, en UTLM in Musiek en Sang, Universiteit van Suid-Afrika. Hy sit sy musiekstudies in Londen voort, waar hy ook tydelik aan die Afrikaanse diens van die BBC verbonde was. Hy is die stigter van Katdorings sang- en toneelgroep, ook die Boeresangers en die Minnesanger-koorgroep, stigter van Volksteater Potchefstroom en Die Skerm-toneelgroep in Durban. Hy was 19 jaar verbonde aan die SAUK en vanaf 1 Januarie 1967 direkteur van TRUK. Hy is op 14 Augustus 1967 oorlede.
1940 – Albie Venter, rolprentregisseur en -vervaardiger († 19 Mei 1990)
1941 – Eugène Terre'Blanche, politieke aktivis en leier van die Afrikaner Weerstansbeweging († 3 April 2010)
1953 – Walter Friedrich Spiethoff, operasanger en komponis (* 21 September 1874)
2009 – Trudie Taljaard, Suid-Afrikaanse aktrise (* 1948)
Trudie Taljaard was ewe bekend vir haar advertensies vir 'n meubelwinkelgroep as vir haar televisie- en filmrolle. Sy is in 2009 in die ouderdom van sestig jaar oorlede.